Studienævnet for Industri og global forretningsudvikling giver dispensation fra studieordningen for

Bacheloruddannelsen i Maskin og produktion september 2014 (Aalborg)

Diplomingeniøruddannelsen i Maskinteknik februar 2014 (Aalborg)

Dispensationen træder i kraft 1. september 2016 for de studerende der starter på 5. semester af de to ovenstående uddannelser.

Ændringerne vedrører kurset Videnskabsteori og enterpreneurskab der på uddannelsens 6. semester erstattes af kurset Plast og fiberkompositter, foråret 2017.

Kursusbeskrivelsen for kurset Plast og fiberkompositter er som følger:

**Titel**: Plast og fiberkompositter

Polymers and Fibre Composites

**Forudsætninger**: Kursusmodulet bygger videre på viden opnået på Maskin og produktionsuddannelsen 1.-5. semester eller lignende.

**Mål**: Studerende, der gennemfører modulet:

**Viden**:

* Skal have forståelse for kompositte materialer, deres design, egenskaber og fremstilling.
* Have viden om hovedtyper af fibermaterialer og resiner og deres egenskaber
* Skal have viden om fremstillingsmetoder, samt have kendskab til de væsentligste forhold der influerer på komposittens endelige egenskaber.
* Skal have viden om plastmaterialer, herunder plastmaterialers natur og egenskaber.
* Skal have kendskab til de væsentligste processer til forarbejdning af plast.
* Skal have viden om de væsentligste metoder til sammenføjning af plast.
* Skal have kendskab til polymerers reologiske egenskaber.

**Færdigheder**:

* Skal kunne forstå polymerers opbygning og kunne beskrive strukturens indflydelse på reologiske og mekaniske egenskaber
* Skal kunne beskrive de mekaniske egenskaber af de vigtigste typer af polymerer.
* Skal kunne forstå principperne bag de vigtigste fremstillingsmetoder til plastemner

**Kompetencer**:

* Skal kunne dimensionere emner af polymerer udsat for simpel belastning med hensyn til brud og krybning.
* Skal kunne foretage et systematisk valg af polymer til en given anvendelse.
* Skal kunne anvise en hensigtsmæssig fremstillingsmetode til et emne af plast.

**Undervisningsform**: Undervisningen tilrettelægges i henhold til de generelle undervisningsformer for uddannelsen, jf. afsnit 3.

**Prøveform**: Intern mundtlig eller skriftlig prøve i henhold til eksamensordningen.

**Vurderingskriterier**: Er angivet i Fællesbestemmelser for uddannelser på det Teknisk-Naturvidenskabelige Fakultet og det Sundhedsvidenskabelige Fakultet.